Silmukat sekaisin: joulukuuta 2012
Välipäivien päivitys
Joulu tuli ja meni, reissussa oltiin liki viikko. 22.12 Lauantaina suunnattiin Pohjois- Karjalaan ja kotiin tultiin eilen, 27.12
Joulu meni rauhallisesti, lapset nauttivat täysin rinnoin talvesta. -20 asteen pakkanen ei haitannut luistelemista ja jääkiekon pelaamista. parhaimmillaan meni 2,5-3h järven jäällä yhtä putkea. Useimmiten useamman kerran päivässä. Ja uskaltauduin mä itsekin hetkeksi jäälle, max puoli tuntia. Tyttö jäi vielä reissuun, sanoi olevansa kotona 3 päivää joululomalla. Tulee loppiaisviikonloppuna kotiin. Siitä sainkin syyn jättää nukkekodin kasaamisen joulun jälkeiseen aikaan. Loppupäivityksessä on kuvia nukkekodista.
Ennen joulua tein tilaustyönä paidan TeeTee Elegant- langasta
Saajan kommentteja en ole vielä saanut, joten toivon tämän olleen mieleinen ja sopiva.
Myöskin ennen joulua bongasin erän jämälankoja Facebookin lahjoitetaan palstalla. Tämä kasa saapui ja maksoin siitä postikulujen verran.
Osa langoista meni lasten askartelukäyttöön, osa neulekoneelle jämä- ja kokeilulangoiksi ja osa käsinneulontaan. Olen tyytyväinen
Sisustussuunnittelijan projekti on loppusuoralla, tänään kasasin nukkekodin. Tässä muutama kuva valmiista nukkekodista
Nyt on projektina tytön huoneen sisustaminen, jouluviikolla ostettiin parvisänky tytölle. Kuvia laittelen sitten, kun saan huoneen kuntoon.
Toinen, nopeammin toteutettava, projekti on Ikea- maljakoiden uudelleen sijoittaminen. Saatiin tänään hyllyt seinään ja niiden päälle on tulossa maljakot. Siitäkin laitan kuvaa, kunhan saan projektin valmiiksi.
Lähettänyt BlueNun klo perjantaina, joulukuuta 28, 2012 5 kommenttia:
Uusi perheenjäsen kotiutunut
En millään malta olla bloggaamatta, vaikkei kuvaa tuoreesta tulokkaasta vielä olekaan.
Tadadaaa... Minä olen saanut joululahjan, tai ihan mikälie lahja onkaan. Meille (lue minulle) kotiutui tänään ikioma neulekone. Brother kh 940 elektronik... Viime talven luokkakavereille, ja muillekin, tiedoksi, se ruskeapaneelinen ei boxikone :D Ja alataso on kr 850 muistaakseni...
Enhän mä tietenkään vielä ole ehtinyt neuloa koneella, rasvausta ja jonkinmoista putsaustakin se vaatinee, mutta päälisinpuolin näyttää hyvältä. Ylätason värinvaihtaja tuli myös mukaan, se näyttää likimain käyttämättömältä. Lapset oli kyllä jo testaamassa niin kelkan kuin neulojenkin toimintaa... Kuvaa armaastani saatte sitten myöhemmin. Ja nimiehdotuksia otetaan vastaan.
Jaa, että mitä neulerintamalle. Tilaustyön sain tänään valmiiksi, sopivasti viikkoa ennen joulua :D Vähitellen jouluneulomisten aika alkaa olla lopuillaan ja ruvetaan asennoitumaan joulun jälkeiseen aikaan. Uusi UWA- kierros neulomossa starttaa 31.12... Ja pitäähän sitä tottakai olla mukana. Muutama mallineulekin on tehtävänä tammikuun puoliväliin, joten joululomasta taitaa tulla neulonnantäyteinen.
Aiemmin syksyllä bloggaamani nukkekoti on edelleen vaiheessa, neiti on jäämässä lomailemaan joululoman jatkoksi, joten minulla on aikaa vielä joulun jälkeenkin kasata nukkekoti. Kun ei jouluna olla kotona ja kaikki lahjat ei matkusta mukana kylään. neudille on myös tulossa uusi sänky, parvisänky. Ajattelin, että koko huone menee uuteen uskoon neidin ollessa reissussa, silloin nukkekotikin varmasti löytää paikkansa. Ja kyllä lupaan laittaa kuvan valmiista nukkekodista.
Tämän bloggauksen myötä haluan toivottaa kaikille lukijoilleni oikein rauhallista ja neulonnantäyteistä Joulua!
Lähettänyt BlueNun klo maanantaina, joulukuuta 17, 2012 2 kommenttia:
Terveiset joulumyyjäisistä
Viikonloppu vierähti "kivasti" oman kylän joulumyyjäisissä. Vähitellen täytyy koittaa saada naamaa esille ja mikäs sen parempi paikka kuin myyjäiset. Tai olisi ollut, jos asiakkaita olisi ollut. eli varsinkin tänään hiljaista oli. Sain mä pöytämaksun verran tuotteita myytyä ja hieman ylikin, mutta en kyllä voi olla tyytyväinen.
Tämä kuva on lauantai aamulta, ennen asiakkaiden saapumista!
Taustalla olevan huivin levitin vielä seinälle, ei se ihan noin "rättinä" roikkunut. Nuo oikealla olevan huivin viereiset puna-valkoiset paperiaskartelunauhat on naapuripöydästä. Ja näkyyhän siellä kuvassa myös apumyyjä, omia joulupallojaan poikanen kauppasi kovasti. Ja ne olikin kappalemäärältään myydyin tuote.
Vielä olisi vähän näperrettävää enne joulua, yks tilaustyö täytyy saada valmiiksi ja jotain omia. Tätä joulua meidän perhe viettää rauhallisesti hankien keskellä.
Alkuviikosta lupailen päivittää blogiin uuden perheenjäsenemme, tai äidin apu paremminkin. Mutta siitä ensi viikolla... ;)
Lähettänyt BlueNun klo sunnuntaina, joulukuuta 16, 2012 1 kommentti:
Jouluisen punainen salaisuus
Salainen ystävä muisti minua tämän kaiken kiireen keskellä joulun punaisella lähetyksellä. Paketissa oili 2 kerää punaista Novita Woolia, niille tiedän jo käyttökohteen..., Myös kiekko punaista hahtuvaista löytyi paketista. Punainen ruudullinen kaiken alla on patasydän. Sellaiseksi minä sen nimitin... Ja kauhean iso kasa konvehteja, jotka on todettu varsin maistuviksi. Ehkä niitä ei enää huomenna ole.﻿
Jännitys jatkuu, tämä ei vielä ollut se lähetys, jossa salaisen ystvän henkilöllisyys paljastuu. Ehkä joulukortissa ;)
Myyjäisiin on muutama päivä aikaa, neulonut olen ja virkannut myös. Huomenna on tarkoitus saada kaikki viimeisteltyä ja perjantaina sitten tulostettua hintalaput/kyltit sekä tuotetiedot yms...
Tervetuloa ostoksille lauantaina ja sunnuntaina!
Lähettänyt BlueNun klo keskiviikkona, joulukuuta 12, 2012 1 kommentti: